Pesta Lagu Estonia

**Pesta Lagu Kebangsaan Estonia** atau **Sambutan Lagu Estonia** (, ), biasanya dipanggil ******, diadakan sejak tahun 1869, merupakan salah satu acara koir terbesar di dunia dan diiktiraf sebagai Adikarya Warisan Lisan dan Tidak Ketara Kemanusiaan oleh UNESCO. Sejak tahun 1923, ia lazimnya dianjurkan setiap lima tahun pada bulan Jun atau Julai. Bermula 1928, acara ini sentiasa diadakan di lokasi khas yang dibina untuk tujuan tersebut, iaitu Tapak Pesta Nyanyian di daerah Kadriorg, ibu kota Tallinn, Estonia. Gabungan koir dalam acara ini boleh melibatkan lebih 30,000 penyanyi yang membuat persembahan di hadapan kira-kira 80,000 penonton.
 
## Sejarah
Tradisi pesta nyanyian Estonia yang dikenali sebagai *laulupidu* atau *Sängerfest*, lahir seiring dengan kebangkitan kebangsaan Estonia pada abad ke-19. Pesta nyanyian seluruh Estonia yang pertama telah diadakan di Tartu pada musim panas 1869 dan antara penganjurnya ialah Johann Voldemar Jannsen. Pada tiga penganjuran awal, hanya koir lelaki dan orkestra bras yang mengambil bahagian, dengan seramai 822 penyanyi dan 56 pemain muzik terlibat dalam acara pertama. Bermula daripada penganjuran keempat, koir campuran turut disertakan, dan sejak pesta keenam pada tahun 1896, tradisi ini dipindahkan ke Tallinn sebagai lokasi tetap.

Perkembangan tradisi ini turut melahirkan Pesta Tarian Estonia yang berakar daripada Pesta Tarian dan Gimnastik sempena Sukan Estonia pertama pada tahun 1934. Sejak itu, pesta tarian diadakan serentak dengan pesta nyanyian di Tallinn, menjadikan kedua-duanya sebagai perayaan budaya kebangsaan yang saling melengkapi.

Semasa pendudukan Soviet dalam Perang Dunia Kedua, tradisi pesta nyanyian dibenarkan diteruskan, namun berada di bawah kawalan ketat. Antara tahun 1947 hingga 1985, lagu kebangsaan Estonia dan pengibaran bendera negara dilarang sama sekali, manakala lagu-lagu yang memuji Parti Komunis Soviet serta pemimpinnya seperti Vladimir Lenin dan Joseph Stalin diwajibkan dalam repertoir. Walau bagaimanapun, penyertaan semakin meningkat dengan penglibatan koir kanak-kanak dan remaja sehingga jumlah peserta mencecah antara 25,000 hingga 30,000 orang.

Selepas pemulihan kemerdekaan, pesta nyanyian kembali menjadi lambang identiti nasional. Sejak 1990, hampir setiap penganjuran menampilkan lagu-lagu simbolik seperti *"[[Mu isamaa on minu arm]]"*, *"Ta lendab mesipuu poole"* dan lagu kebangsaan *"[[Mu isamaa, mu õnn ja rõõm]]"*. Pada tahun 2019, sambutan mencapai kemuncaknya apabila hampir 60,000 tiket pra-jualan habis dijual untuk konsert Pesta Nyanyian ke-27, dengan penyertaan sekitar 35,000 penyanyi dan pemuzik, sehingga pihak penganjur terpaksa menghentikan jualan tiket awal atas faktor keselamatan.


Tallinna laulupidu püüne 1896, AM13813F11684 156.jpg|1896
Laulupidu 1928.a. dirigendipuldis Miina Härma., AM 12853-145 F 11687-145.jpg|1928
19330624 x yldlaulupidu tallinn yldjuhid 01.jpg|thumb|1933
1950. aasta üldlaulupidu.jpg|1950
Lauluväljak Nõukogude ajal.jpg|1980
Neeme Järvi at Laulupidu.jpg|2009
Üldlaulupidu 2014 - 19.JPG|2014
Üldlaulupidu 2014 - 06.JPG|2014
Kaare all on kuiv, aga vihm on hästi näha!.jpg|2025


## Senarai Sambutan Lagu

## Lihat juga
* Pesta Tarian dan Lagu Latvia
* Pesta Tarian dan Lagu Lithuania
* Revolusi Menyanyi

## Catatan

## Pautan luar

*Official website
*Cultural identity, nationalism and changes in singing traditions by ''Kristin Kuutma''
*The Estonian song festival: a chameleon strategy by ''Evi Arujärv''
*Estonian Punk Song Festival 
*''To Breathe As One'', video about the event
*QTVR fullscreen panoramas of the Estonian Song Festival